சிம்லா ஒப்பந்தம், 1914

சிம்லா ஒப்பந்தம், 1914 (Simla Accord) என்பது  பிரித்தானிய இந்தியா, சீனா மற்றும் திபெத் ஆகிய நாடுகளுக்கிடையே எல்லைகள் குறித்து சிம்லாவில் 1914இல் செய்து கொண்ட உடன்படிக்கையாகும்.

சிம்லா உடன்படிக்கையின் படி,  திபெத் பகுதியை உள் திபெத்  மற்றும்  வெளி திபெத்   என பிரிக்கப்பட்டது.
திபெத்தின் மேற்கு பகுதியான வெளி திபெத், லாசாவை தலைமையிடமாகக் கொண்டு, சீனாவின் இறையாண்மைக்குட்பட்ட தன்னாட்சி பகுதியாகவும்; திபெத்தின் கிழக்குப் பகுதியான உள் திபெத் சீன அரசின் நேரடி நிர்வாகத்திற்குட்பட்ட பகுதியாகவும் ஒத்துக்கொள்ளப்பட்டது.

இந்த உடன்படிக்கையின் படி திபெத் மற்றும் சீனாவிற்கும் இடையே மற்றும் பிரித்தானிய இந்தியா மற்றும் திபெத்திற்கும் இடையே ஆன எல்லையை பின்னர் மெக்மோகன் கோட்டால் வரையறை செய்யப்பட்டது. சிம்லா ஒப்பந்தப் படி பிரித்தானிய இந்தியா மற்றும் திபெத் எல்லைகளை வரையறைக்கும் எல்லைக் கோட்டு வரைபடங்கள் மார்ச் 1914இல் பிரித்தானியா மற்றும் திபெத் ஆட்சியாளர்களால் முடிவு செய்யப்பட்டது. ஆனால் இந்த உடன்படிக்கை குறித்து சீனா எவ்வித கருத்தையும் வெளியிடவில்லை.

பின்னர் 3 சூலை 1914 அன்று சீனா, சிம்லா உடன்படிக்கையை ஏற்க மறுத்தது. சீனாவின் பிரதிநிதித்துவம் இன்றி, அதே நாளில் பிரித்தானியாவும், திபெத்தும் இணைந்து சிம்லா உடன்படிக்கையில் கையொப்பமிட்டனர்.

பின்னணி
திபெத் நாட்டின் வணிக மையமாக விளங்கிய  தவாங் மற்றும் சிக்கிம் பகுதிகளை  பிரித்தானிய இந்தியாவின் ஆட்சியாளர்கள் 19ஆம் நூற்றாண்டின் துவக்கத்தில் பிரித்தானிய இந்தியாவுடன் இணைத்துக் கொண்டனர்.திபெத்-பர்மா-சிக்கிம் எல்லைகள் குறித்து பிரித்தானியா அரசு சீனாவுடன் ஒப்பந்தங்கள் செய்து கொண்டது.

சீனா அரசு, திபெத்தில் (1910 - 1912) படைகளை அனுப்பி திபெத்தின் நிர்வாகத்தை ஏற்றது.
பிரித்தானிய இந்தியாவின் வடகிழக்கில், அருணாசலப் பிரதேசம் உள்ளிட்டப் பகுதிகளில் இராணுவத்தை அனுப்பி, வடகிழக்கு எல்லைப்புற முகமையை 1912இல் நிறுவியது. சீனாவில் குயிஞ் அரசு வீழ்ச்சி கண்ட நேரத்தில், திபெத்தின் லாசா அரசு, அங்கிருந்த அனைத்து சீன இராணுவத்தை வெளியேற்றி, 1913இல் திபெத்தை சுதந்திர நாடாக அறிவித்துக் கொண்டது. திபெத்தின் இந்நடவடிக்கையை குடியரசு சீன அரசு பின்னர் ஏற்றுக் கொள்ளவில்லை.

இதனையும் காண்க
மெக்மோகன் கோடு

அடிக்குறிப்புகள்

சான்றுகள்

மேற்கோள்கள்
Aitchison C.U. "Convention Between Great Britain, China, and Tibet, Simla", A Collection of Treaties, Engagements And Sanads, Vol XIV, Calcutta 1929, pp. 21 & 38. (Official British colonial treaty record), on the website of the Tibet Justice Center . Retrieved 2009-03-20
James Barnard, (Lieutenant Commander,U. S. Navy) The China – India Border War (1962), Marine Corps Command and Staff College, April 1984, republished as The China-India Border War, globalsecurity.org. Retrieved 2009-04-11.
Lunn, Jon. Tibet (SN/IA/5018) , International Affairs and Defence Section, British Parliamentary Briefing Paper, 20 March 2009.
Maxwell, Neville.  India's China War  (1970) Jonathan Cape. 

Namoyal, Gyalmo Hope; Gyaltshen T. Sherab; Sinha, Nirmal C. (editors). Bulletin of Tibetology, Gangtok Sikkim, Vol III No, 1. 21 February 1966, Director Namgyal Institute of Tibetology, Gantok.
 Sinha, Nirmal C. Article "Was the Simla Convention not signed?" pp. 33–38
Shakya, Tsering. The Dragon in the Land of Snows (1999) Columbia University Press. 
Sinha, Nirmal C. The Simla Convention 1914: A Chinese Puzzle, Reproduced from the ''Presidency College Magazine: Diamond Jubilee Number (Calcutta 1974).
Staff, "Convention Between Great Britain, China, and Tibet, Simla (1914)", Tibet Justice Center . Retrieved 2009-03-20

பிரித்தானிய இந்தியா
திபெத்து
சீன வரலாறு